|  |
| --- |
|  |
|  |

**ORGANIZACIJSKI UKREPI ZA PREPREČEVANJE**

**ŠIRJENJA OKUŽBE S SARS-COV-2**

**V**

**OŠ VODICE – PŠ UTIK**

**šolsko leto 2020/21**

|  |
| --- |
| **Vodice, avgust 2020** |

# **UVOD**

Epidemiološke razmere v začetku šolskega leta 2020/21 kažejo, da je potrebno pouk začeti malo drugače kot v preteklih šolskih letih. Zato je Ministrstvo za izobraževanje, znanost in šport v sodelovanju z Zavodom RS in Nacionalnim inštitutom za javno zdravje pripravilo štiri modele, ki so temelj za organizacijo in izvajanje pouka v prihodnje.

Modeli so pripravljeni in naravnani tako, da bi se pouk v čim večji meri lahko izvajal v šoli ob upoštevanju vseh zdravstvenih priporočil. Predvidena je tudi kombinacija pouka v šoli in na daljavo, v najslabšem primeru pa pouk na daljavo.

Kot kaže trenutna situacija glede covid-19 in glede na dosedanje informacije s strani Ministrstva za izobraževanje, znanost in šport in glede na dosedanje informacije s strani NIJZ, bomo šolsko leto začeli z »modelom B«. To pomeni, da se vsi učenci izobražujejo v šoli oziroma vzgojno izobraževalnem zavodu. Pri tem veljajo omejitve, ki se nanašajo na vzdrževanje higienskega režima ter izvajanje preventivnih ukrepov. Pouk poteka v matičnih učilnicah, učenci so ves čas v istih skupinah in se ne mešajo med seboj. Pri izvajanju zunanje diferenciacije pri matematiki, slovenščini in angleščini v 8. in 9.razredu so učenci razdeljeni v štiri heterogene skupine in poteka pouk v različnih učilnicah. Podobno je pri urah športa, gospodinjstva ter tehniki in tehnologiji, kjer so učenci razdeljeni v manjše skupine.

**PREDVIDENI UKREPI ZA PREPREČEVANJE ŠIRJENJA OKUŽBE S SARS-COV-2**

* Seznanitev z ukrepi (infografike, obvestila, predavanja…)

Na vseh vhodih v šolo bodo objavljene infografike in druga priporočila, prav tako bodo obešena na vidnih mestih v vseh učilnicah. Na uvodnih urah v prvem tednu pouka bodo učitelji z učenci obnovili priporočila in navodila o ravnanju pred okužbami.

## Osnovno vodilo ostaja, da v šolo pridejo samo zdravi otroci oziroma zaposleni. Vsi, ki vstopajo v šolski prostor, morajo upoštevati predpisani načrt gibanja. Pomembno je, da so vsi udeleženci seznanjeni s simptomi in znaki bolezni covid-19 in ob pojavu simptomov in znakov ustrezno ukrepajo.

## Ključnega pomena za omejevanje širjenja virusa je higiena kihanja in kašljanja.

## Zelo pomembno je tudi vzdrževanje primerne razdalje povsod, kjer se srečujejo učenci, ki ne pripadajo istemu oddelku: pri vstopu in izstopu iz šole, v jedilnici, na hodnikih, … Prav tako je zelo pomembna higiena rok (umivanje, razkuževanje) in zlasti izogibanje dotikanju obraza z nečistimi rokami.

* Učitelji in vsi drugi zaposleni v šoli nosijo zaščitne maske, ko so v prostorih šole. V učilnici, kjer so navzoči učenci le enega razreda, za učence ni potrebna uporaba mask. Učitelji in drugi strokovni delavci v učilnici uporabljajo maske v primeru, ko ni zagotovljena medosebna ustrezna razdalja minimalno 1,5 m. Za učitelje v I. triletju maske niso obvezne.
* Dejavnosti, kot so govorilne ure, sestanki aktivov, pedagoške konference, ocenjevalne konference in drugi sestanki (svet staršev ali svet zavoda), se bodo ob nespremenjenih razmerah izvajale na daljavo z uporabo informacijske tehnologije ali po elektronski pošti.

Ob zagotavljanju ustrezne higienske razdalje in vseh preventivnih ukrepov se lahko izvedejo tudi v šoli.

* Starši pridobivajo informacije od razrednikov in drugih učiteljev tako znotraj aplikacije Lo.Polis, po elektronski pošti in preko že utečenih MTeams-ov. Vse potrebne informacije bodo sproti objavljene tudi na šolski spletni strani.

**PREDVIDENI UKREPI ZA IZVAJANJE POUKA**

Model B omogoča kvalitetno in kakovostno izvajanje vseh vzgojno-izobraževalnih dejavnosti v šoli. V šoli se bo izvajal redni in razširjeni program po pripravljenem urniku oziroma načrtu. Izvajali bomo dneve dejavnosti, ekskurzije, projekte in druge aktivnosti, ki smo jih načrtovali v LDN za šolsko leto 2020/21. Pri tem bomo dosledno upoštevali higienska in splošna priporočila.

* Učenci so ves čas trajanja pouka v isti učilnici – to je za posamezno skupino matična učilnica. V razredu, če je le mogoče, upoštevamo pri razporeditvi miz in stolov ustrezno varnostno razdaljo. Učenci ne prehajajo iz ene v drugo učilnico. Skupine se ne mešajo in ne družijo med seboj.

# Učenci 8. in 9. razredov bodo pri pouku slovenščine, matematike in angleščine razdeljeni v štiri manjše heterogene skupine. Za dve skupini bo pouk potekal v matičnih učilnicah, dve skupini pa bosta imeli pouk v zato predvidenih učilnicah. Pred začetkom ure in ob zaključku mora učitelj, ki izvaja pouk v tej skupini, poskrbeti za razkuževanje šolskih klopi in prezračevanje.

* Učenci v učilnicah sedijo na določenih mestih. Sedežni red se mora ohranjati ves čas trajanja ukrepov. Če je potrebno učence presesti, je potrebno pred tem stol in klop ustrezno razkužiti. Učitelj opozarja učence na ustrezno higieno in ustrezno medsebojno razdaljo.

* Redni pouk in ostale dejavnosti bodo potekale po urniku. Prav tako se bo izvajal pouk izbirnih predmetov, neobveznih izbirnih predmetov in interesnih dejavnosti. Pri tem je potrebno upoštevati varnostno razdaljo in higienske ukrepe. Kjer je možno, se bo izvajanje izvedlo v blok urah. Ravno tako se bo ob priporočilih NIJZ izvajal dopolnilni in dodatni pouk, ure DSP in IUP.

Ure športa se bodo ob ustreznih vremenskih pogojih čim več izvajale na zunanjih površinah.

Pouk pri ostalih predmetih, predvsem pri mlajših učencih, lahko poteka tudi na prostem v okolici šole. Tudi pri pouku na prostem mora učitelj zagotoviti medosebno razdaljo vsaj 1,5 – 2,0 m.

Pri predmetih naravoslovja, kemije, biologije in fizike učitelji izvajanje praktičnega pouka prilagodijo situaciji.

* Računalnik v posamezni učilnici lahko uporablja izključno učitelj.
* Učenci prinesejo mape z risalnimi listi in druge pripomočke za pouk v šolo in jih shranijo v matični učilnici. Ravno tako velja za delovne zvezke ali berila, učbenike. Učenci si med seboj ne izmenjujejo šolskih potrebščin.

Učenci naj v šolo prinašajo le tiste pripomočke, predmete, ki jih naroči učitelj. V šolo naj ne nosijo osebnih predmetov ali igrač.

* Za učence bo organizirano jutranje varstvo po predhodnih prijavah, ravno tako tudi oddelki podaljšanega bivanja, v nadaljevanju OPB. Izvajal se bo vsak dan od 12.10 ali od 13.00 dalje, glede na urnike razredov. Zaključil se bo ob 16.30. V primeru, da ostane po 16. uri manjša skupina učencev, se bodo združevali v telovadnici ob upoštevanju vseh ukrepov in priporočil.
* Pouku bo prilagojen tudi vozni red šolskega avtobusa. Vozni red avtobusov ostaja tak, kot je bil ob koncu šolskega leta. Objavljen je na spletni strani šole.
* Na avtobusu so učenci različnih starostnih skupin, zato morajo učenci imeti maske. Maske zagotovijo starši učencev vozačev. Učenci morajo dosledno upoštevati navodila, ki so nalepljena ob vstopu v avtobus. Dodatna navodila bodo objavljena tudi na spletni strani šole.

**PREDVIDENI UKREPI PRI GIBANJU V ŠOLI**

* Vstop v šolo bo potekal tako kot v preteklem šolskem letu:
* 1., 2., 3., in 5. razred – glavni vhod.
* Učenci si morajo pred vstopom v šolo razkužiti roke. Stojalo z razkužilom bo postavljeno ob vhodu v šolo.
* V šolo vstopajo samo učenci in zaposleni. Ob vstopu v šolo si razkužijo roke in odidejo do garderobe. Na hodniku pred garderobo morajo učenci upoštevati varnostno razdaljo. V garderobah se učenci preobujejo in v notranjosti šole nosijo copate. Nato odidejo do matične učilnice oziroma v učilnico JV: prvošolci v učilnico 1. razreda; učenci 2., 3. in 5. razreda v učilnico 5. razreda.
* Jutranje varstvo vozačev za učence 5. razreda se izvaja v zgornji učilnici. Namenjeno je samo tistim učencem, ki nimajo možnosti drugega prihoda v šolo kot z avtobusom. Priporočamo, da učenci pridejo peš, če je pot do šole varna.
* Učenci, ki imajo pouk preduro, po prihodu v šolo odidejo v matične učilnice. V učilnicah in prostorih, kjer se izvaja JV in JVV je prav tako potrebno zagotoviti varnostno razdaljo in poskrbeti za prezračevanje.
* Učenci naj v šolo prihajajo največ 15 minut pred začetkom pouka.
* Starši pospremijo mlajše otroke do vhodnih vrat. V izjemnih primerih, predvsem pri uvajanju v novo šolsko leto, je dovoljena pomoč staršev pri prvošolcih. Prvošolca smejo pospremiti v prvih dneh do prostora pred učilnico. Pri tem morajo obvezno nositi maske in si pred vstopom v šolo razkužiti roke.
* Starši učencev, ki so v podaljšanem bivanju, svoje otroke ob prej individualno dogovorjeni uri med staršem in učiteljem v podaljšanem bivanju, počakajo zunaj pred šolo (pri izhodu).
* Vstop v šolo je dovoljen izključno učencem in zaposlenim šole. Zaposleni vstopajo v šolo in iz nje skozi glavni vhod. Ob vstopu si razkužijo roke z razkužilom, ki je tam na voljo. Ob vstopu v šolske prostore morajo vsi zaposleni nositi zaščitne maske.
* Druge osebe lahko vstopajo v šolo le ob uporabi zaščitne maske, ki so si jo dolžni priskrbeti sami. Ob vstopu v šolo se vstopajoči odrasli razkužijo z razkužilom, ki je na voljo pri glavnem vhodu in se tudi obvezno vpišejo v seznam. Šola bo vodila evidenco zunanjih obiskovalcev šole.
* Učenci odhajajo po pouku domov in se ne zadržujejo v šolskih prostorih. Zadrževanje v šoli ali njeni okolici, vožnja s skiroji v okolici šole ni dovoljena. Učenci odhajajo domov posamično oziroma tako, da ohranjajo medsebojno razdaljo 1,5 – 2,0 m. Ob odhodu v garderobo ter ob izhodu iz šole se učenci držijo že znanih ukrepov (razkuževanje rok).
* Starši učencev, ki so v podaljšanem bivanju, svoje otroke ob prej individualno dogovorjeni uri med staršem in učiteljem v podaljšanem bivanju, počakajo pred šolo (pri izhodu). Tudi ostali spremljevalci počakajo na otroke zunaj pred izhodom. Vstop v šolo ni dovoljen brez dogovora. Upoštevati je potrebno navodila na vratih šole.
* Učenci, ki imajo ure športa, pred pričetkom ure pridejo v garderobo in se preoblečejo. Torbe pustijo v matični učilnici. K garderobo prihajajo hkrati le učenci posameznih oddelkov. Garderobe v telovadnici je treba pred vsako skupino očistiti in razkužiti. Ure športa se lahko izvajajo tudi zunaj. Pri gibanju je potrebno zagotoviti razdaljo 2 m.
* Učenci se po šoli gibajo v označenih smereh in skladno s talnimi, stenskimi in drugimi označbami, ki predpisujejo smer gibanja in medosebno razdaljo.
* Učenci posamične matične učilnice uporabljajo izključno vnaprej določene toaletne prostore – tiste, ki so matični učilnici najbližje.
* Vrata učilnice so odprta do začetka pouka, da je dotikov kljuke s strani vstopajočih čim manj. Učitelj, ki je zadolžen za posamično učno skupino in s tem za matično učilnico, deset minut pred pričetkom pouka temeljito prezrači učilnico. Za zračenje prostorov poskrbi učitelj tudi med vsakim odmorom.

## **PREDVIDENI UKREPI PRI MALICI IN KOSILU**

* Med odmori učenci ostajajo v matični učilnici, vrata ostanejo odprta. Učenci učilnic med odmori ne zapuščajo, razen za odhod na stranišče – posamezno in izmenjaje (v dogovoru z učiteljem v razredu). Tudi na hodnikih pred toaletnimi prostori so učenci dolžni upoštevati medsebojno razdaljo. Okna v toaletnih prostorih morajo biti ves čas odprta, da se prostori ustrezno zračijo.
* Enako velja za odmor, ko poteka šolska malica. Malica je pripravljena v posodah ali na ustreznih pladnjih in je primerno zaščitena. Učenci malicajo izključno v svoji matični učilnici. Hrano pri malici razdeli učitelj. Pred tem mora poskrbeti za higieno rok.
* Pred pričetkom malice učenci svojo mizo obrišejo s papirnato brisačko in razkužilom. Nato naredijo pogrinjek iz papirnate brisačke. Pri tem pomaga učitelj v razredu. Pred zaužitjem si učenci temeljito umijejo roke z vodo in milom. Po zaužitju ostanke odvržejo v za to namenjene koše – ločevanje odpadkov: papir, plastika, itd. Nato obrišejo svojo mizo s papirnato brisačko in razkužilom. Temu sledi temeljito umivanje rok z vodo in milom.

V prvi triadi pri čiščenju in razkuževanju miz pomaga učitelj.

* V vsaki učilnici bo zagotovljeno dovolj zaščitnih sredstev (umivalniki s tekočo vodo, podajalniki papirnatih brisač, koši za smeti, razkužilo z najmanj 70% etanola (koncentracija 70 – 80%) za roke, razkužilo za razkuževanje trdih površin
* V času izvajanja pouka po teh pravilih bo šola organizirala: zajtrk, dopoldansko in popoldansko malico in kosilo.
* Ob prihodu v jedilnico si učenci umijejo roke, enako ob odhodu iz nje. V jedilnici je lahko maksimalno toliko učencev, da je zagotovljena medosebna razdalja 1,5 – 2,0 m. Za to so odgovorni dežurni učitelji, ki ne smejo spustiti v jedilnico učencev, dokler se mesto ne sprosti.

* Med izmenjavo učencev je potrebno mize temeljito očistiti, pladnje pa razkužiti.

Kuhinjsko osebje pladnje razkužuje najmanj 2-krat dnevno oziroma po potrebi tudi večkrat.

* Razpored učencev v jedilnici je prilagojen pouku. Učenci imajo kosilo po dvanajsti ali trinajsti uri oziroma po končanem pouku.
* Pri gibanju v jedilnici morajo učenci ohranjati medsebojno razdaljo. Vrsto na kosilo naredijo na hodniku in ne vstopajo med mizami, kjer že sedijo učenci.

## **PREDVIDENI UKREPI V KNJIŽNICI IN ZA OSTALO PISNO GRADIVO**

* Šolska knjižnica je odprta. V knjižnici je med odmori lahko naenkrat le en učenec ali učitelj. Med poukom je lahko v knjižnici cel oddelek. Za vračanje gradiva bo pred knjižnico stal knjigomat oz. škatla za vračanje gradiva (gradivo bo 7 dni v karanteni). Za gibanje pred knjižnico in v samem prostoru veljajo posebna navodila, ki jih je pripravila knjižničarka in so objavljeni na vratih pred vstopom v knjižnico OŠ Vodice. Tu je postavljeno tudi razkužilo, ki ga uporabite pred vstopom. Šolska knjižnica bo v Utiku delovala ob petkih, od 7.40 do 8.25, v prostorih telovadnice.
* V kolikor je neobhodno potrebno, da se za izvajanje pouka uporablja tiskano gradivo, npr. učni listi, le-te deli učitelj s poprej razkuženimi rokami. V kolikor bi učitelj pregledoval ali ocenjeval pisne izdelke, mora le-te po priporočilu NIJZ hraniti minimalno 1 dan v varnem prostoru, preden jih vrne učencem – razlog za to so znanstvena dognanja iz laboratorijskih raziskav, v katerih so dokazovali čas preživetja virusa SARS-CoV-2.

## **PREDVIDENI UKREPI RAZKUŽEVANJA V ŠOLSKIH PROSTORIH**

* Šola zagotavlja, da bo tekom trajanja pouka potekalo redno čiščenje in razkuževanje površin. Po končanem pouku čistilke izvedejo temeljito čiščenje vseh prostorov v stalni uporabi z razkuževanjem miz, stolov, kljuk, ograj, držal in drugih površin, ki se jih učenci in zaposleni dotikajo. Površine, ki se jih dotikamo pogosteje, kot npr. kljuk, ograj, držal, stikal ipd., čistilke razkužujejo večkrat dnevno. V prostorih, ki niso v stalni uporabi, se razkuževanje tovrstnih površin opravi enkrat dnevno, ob koncu pouka.

Čistilke redno praznijo koše za smeti.

Čistilke imajo zagotovljeno zadostno količino ustreznih razkužil in osebne varovalne opreme.

# **UKREPI V PRIMERU POJAVA OBOLENJA S SIMPTOMI COVID-19**

* V kolikor zboli učenec, ga učitelj napoti v prostor pred zbornico in o tem obvesti starše. Starši prevzamejo otroka na mestu, o katerem se predhodno dogovorijo z učiteljem. Učenec počaka v prostoru pred zbornico.
* Starši so dolžni obvestiti ravnatelja šole v roku 24-ih ur (telefonsko, po elektronski pošti, preko Lo.Polisa), v kolikor se izkaže, da je učenec okužen s Covid-19. Ravnatelj je dolžan v najkrajšem možnem času o tem obvestiti NIJZ. Le-ta sproži epidemiološko preiskavo, s katero se poišče izvor kužnosti ter poišče in obvesti vse možne kontakte okuženega učenca. NIJZ posreduje seznam kontaktov pristojni službi Ministrstva za zdravje, ki izda odločbe o karanteni.

Pričetek kužnosti je 2 dni pred pojavom bolezni. NIJZ svetuje kontaktom, da v inkubacijski dobi spremljajo svoje zdravstveno stanje.

* V kolikor zboli učitelj, se umakne z delovnega mesta in pokliče izbranega zdravnika. V primeru, da je okužen s Covid-19, o tem v roku 24-ih ur obvesti ravnatelja šole (telefonsko, po elektronski pošti, preko Lo.Polisa). Ravnatelj je dolžan v najkrajšem možnem času obvestiti NIJZ, ki prične z enakim postopkom, kot je opisano zgoraj.
* V primeru pojava okužbe šola zagotovi temeljito zračenje, čiščenje in razkuževanje celotne šolske stavbe.

*Osnovne informacije o COVID-19: Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80% okuženih bolezen poteka v lažji obliki. Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV-2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos je potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja. Podrobna navodila za preprečevanje okužbe in več informacij na spletni strani Nacionalnega inštituta za javno zdravje:* [*https://www.nijz.si/sl/koronavirus-2019-ncov*](https://www.nijz.si/sl/koronavirus-2019-ncov)*.*

*Vir: NIJZ*

#

# **SPREJEM, UPORABA, VELJAVNOST**

Te predvidene organizacijske ukrepe, ki veljajo za učence in zaposlene na OŠ Vodice, je pripravila in sooblikovala skupina zaposlenih za oblikovanje preventivnih ukrepov ob začetku novega šolskega leta.

Predvidene organizacijske ukrepe je sprejel in potrdil ravnatelj in začnejo veljati v torek, 1. 9. 2020. S tem prenehajo veljati Pravila ravnanja v OŠ Vodice ob ponovnem prihodu učencev v šolo z dne, 15. 5. 2020.

Predvideni organizacijski ukrepi veljajo in se uporabljajo do preklica.

Posamezne spremembe veljajo z dnem, ko so objavljene na spletni strani šole, bodisi v sklopu popravljenih ukrepov bodisi posamezno.

Pripravili: Sprejel in potrdil:

Cilka Marenče, koordinatorka skupine Jure Grilc, ravnatelj

Urša Merčon, vodja PŠ Utik

Vodice, avgust 2020 ŽIG